Marija Žodzika

Marija Žodzika (, ; dzimusi  Baranavičos, Baltkrievijā) ir Polijas vieglatlēte, startē augstlēkšanas sacensībās. Viņa ir 2025. gada Pasaules čempionāta sudraba medaļas ieguvēja. Līdz 2024. gadam pārstāvēja Baltkrieviju, bet tad ieguva Polijas pilsonību, pateicoties poļu izcelsmes vecvecākiem, un starptautiskās sacensībās pārstāv Poliju.

 Karjera 
2017. gada Eiropas U-23 čempionātā Žodzika ieņēma 5. vietu. 2020. gadā viņa uzvarēja Baltkrievijas čempionātā. 2021. gadā viņa uzstādīja personisko rekordu, pārvarot 1,96 m. Tas viņai deva iespēju kvalificēties vasaras olimpiskajajām spēlēm Tokijā, taču Baltkrievijas Vieglatlētikas federācija nenodrošināja savlaicīgu dopinga pārbaudes procedūras pabeigšanu, tāpēc viņa zaudēja tiesības piedalīties olimpiskajās spēlēs.

2022. gadā viņa pārcēlās uz Poliju un apmetās Bjalistokā, kur trenējas pie trenera Roberta Nazarkeviča Bjalistokas "Podlasie" klubā. 2024. gada februārī Polijas čempionātā telpās Toruņā viņa sasniedza personisko rekordu — 1,97 metrus. 2024. gada martā viņai tika piešķirta Polijas pilsonība. Žodzika pārstāvēja Poliju  Parīzē, kur kvalifikācijā pārvarēja tikai 1,83 metrus un neiekļuva finālā, ierindojoties 28. vietā.

2025. gada 15. jūnijā Dimanta līgas posmā Stokholmā izcīnīja trešo vietu. Pēc divām nedēļām Eiropas komandu čempionāta Pirmajā divīzijā Madridē ieņēma otro vietu aiz Jaroslavas Mahučihas. Tā paša gada augustā Dimanta līgas posmā Lozannā dalīja pirmo vietu ar Nikolu Olislagersu un Kristīnu Honzeli, visām trim pārvarot 1,91 m. 2025. gada Pasaules čempionātā Tokijā izcīnīja sudraba medaļu. Viņa sasniedza personisko rekordu, tāpat kā uzvarētāja Nikola Olislagersa pārvarot 2,00 metrus, bet piekāpās pēc pēc mēģinājumu skaita šajā augstumā.

 Sasniegumi 
Pārstāvētā valsts: 2016Pasaules U-20 čempionāts15.1,77 m2017Eiropas čempionāts telpās9.1,86 mEiropas U-23 čempionāts5.1,86 m2019Eiropas U-23 čempionāts18.1,73 mPārstāvētā valsts: 2024Olimpiskās spēles28.1,83 m2025Pasaules čempionāts2.2,00 m

 Atsauces 

 Ārējās saites 

Kategorija:1997. gadā dzimušie
Kategorija:Brestas apgabalā dzimušie
Kategorija:Baltkrievijas vieglatlētes
Kategorija:Polijas vieglatlētes
Kategorija:Augstlēcēji
Kategorija:2024. gada vasaras olimpisko spēļu dalībnieki